63-jarige vas oor heroïenDie polisie in KwaZulu-Natal het op 1 November 2016 beslag gelê op die heroïen en kontant (Foto: ANA) Kol. Thulani Zwane, woordvoerder van die polisie, het gesê die beamptes van die Cato Manor-misdaadvoorkomingspan het Dinsdag omstreeks 19:00 patrollie gedoen in Bonela toe hulle ŉ wenk ontvang het oor ŉ man wat glo dwelmmiddels verkoop. “Die beamptes het na verdere ondersoek beslag gelê op 1 890 heroïenkapsules en kontant ter waarde van R9 154,” het Zwane bygevoeg. “Die man is in hegtenis geneem en aangekla vir die besit van dwelmmiddels.” Die man sal in die Durbanse landdroshof verskyn.